# Seven Days

Seven Days (セブンデイズ, Sebun Deizu) és un manga yaoi japonès escrit per Venio Tachibana i il·lustrat per Rihito Takarai. Publicat originalment de forma periòdica entre 2007 i 2009 a la revista Craft, consta de dos volums, el primer titulat Seven Days MONDAY→THURSDAY, publicat el 2007, i el segon s'anomena Seven Days FRIDAY→SUNDAY, que va ser publicat el 2009.
El manga ha estat adaptat a drama CD i live-action.

## Argument

Tōji Seryō és un alumne popular a l'institut conegut per sortir cada setmana amb una noia diferent, ja que tot i accepta la relació amb elles el diumenge les deixa adduint que no se n'ha enamorat. Un altre alumne popular, Yuzuru Shino, decideix demanar-li en to de broma de sortir i sorprenentment, Tōji accepta, però Yuzuru pensa que la setmana transcorrerà com si fos qualsevol de les altres relacions que Toji ha tingut

## Publicació

El manga ha estat escrit per Venio Tachibana i il·lustrat per Rihito Takarai. Els capítols van ser publicats de forma periòdica a la revista trimestral Craft de 2007 a 2009. Després el conjunt va ser publicat en dos volums l'any 2007 i 2009, respectivament, per l'editorial Taiyō Toshō amb la marca Million Comics Craft Series. Fora del Japó, tots dos volums han estat editats als Estatus Units, França, Espanya, Polònia i Taiwan.
| Títol | Llançament | ISBN |
| Seven Days MONDAY→THURSDAY (セブンデイズ　MONDAY→THURSDAY) | 1 de setembre de 2007 | 978-4813050858 |
| Seven Days FRIDAY→SUNDAY (セブンデイズ　FRIDAY→SUNDAY) | 1 de juny de 2009 | 978-4813051930 |

## Adaptacions
### Drama CD

Immediatament després de la seva publicació, els volums van ser adaptats en drama CD.

### Pel·lícules

El 2015 van ser anunciades dues pel·lícules live-action, que adaptaven els dos volums del manga. Totes dues dirigides per Takeshi Yokoi i guió de Natsuko Takahashi. Van ser protagonitzades per Tomoki Hirose i Takeshi James Yamada. La primera, Seven Days: Monday-Thursday, s'estrenà el 6 de juny de 2015 al Cinema Humax de Tòquio, i després d'arreu del país. La segona Seven Days: Friday-Sunday, s'estrenà el 4 de juliol de 2015. Pony Canyon va llançar ambdues pel·lícules com un conjunt en DVD i Blu-ray el 16 de desembre de 2015. El DVD va assolir la 48a posició a les llistes Oricon de vendes setmanals i el Blu-ray la 59a.

## Recepció

Seven Days va assolir la 5a posició del rànquing de les millors històries de gènere Boys' Love a la Kono BL ga Yabai! 2010 Fujoshi Edition.

## Referències

* ↑ «Seven days de Venio Tachibana y Rihito Takarai» (en castellà). Ediciones Tomodomo. [Consulta: 4 juny 2020].
* 1 2 «Seven Days: Monday-Thursday (manga)» (en anglès). Anime News Network. [Consulta: 4 juny 2020].
* ↑ «SuBLime Licenses Seven Days Boys-Love Manga» (en anglès). Anime News Network, 06-03-2019. [Consulta: 4 juny 2020].
* ↑ «DMP Adds Tyrant Falls in Love, Kizuna, Harlequin Manga (Updated)» (en anglès). Anime News Network, 31-10-2009. [Consulta: 4 juny 2020].
* ↑ «Seven Days: Friday-Sunday (manga)» (en anglès). Anime News Network. [Consulta: 4 juny 2020].
* ↑ «セブンデイズ　MONDAY→THURSDAY» (en japonès). b's-garde - Taiyohtosho. [Consulta: 4 juny 2020].
* ↑ «セブンデイズ　FRIDAY→SUNDAY» (en japonès). b's-garden - Taiyohtosho. [Consulta: 4 juny 2020].
* ↑ «セブンデイズ FRIDAY→SUNDAY» (en anglès). Natalie, 04-07-2015. [Consulta: 4 juny 2020].
* ↑ «2nd Seven Days Film's Trailer Streamed» (en anglès). Anime News Network, 05-06-2015. [Consulta: 4 juny 2020].
* ↑ «BL映画「セブンデイズ」後編の予告編、人を好きになる“しんどさ”満載» (en japonès). Natalie, 05-06-2015. [Consulta: 4 juny 2020].
* ↑ «BL映画「セブンデイズ」、廣瀬智紀の自己分析に山田ジェームス武がツッコミ» (en japonès). Natalie, 06-06-2015. [Consulta: 4 juny 2020].
* ↑ «「セブンデイズ」DVDコンプリート版» (en japonès). Oricon. [Consulta: 4 juny 2020].
* ↑ «「セブンデイズ」Blu-rayコンプリート版» (en japonès). Oricon. [Consulta: 4 juny 2020].
* ↑ «橘紅緒＆宝井理人のBL「セブンデイズ」実写映画化、主演は廣瀬智紀» (en japonès). Natalie, 09-04-2015.